**Utdrag fra møteprotokoll og sak på menighetsrådsmøte 20.03.2025.**

**MR 01/25**Biskopens forordnede gudstjenester (Gudstjenesteforordning)

Alle sokn i Nord-Hålogaland bispedømme er blitt pålagt å oppdatere gudstjenesteforordningene i soknene innen 30.4.2025, det skal gjennom menighetsråd og menighetsmøte. Sist gang forordning ble oppdatert er i 2013 se vedlegg (Forordnende gudstjenester Kautokeino 2013)

Forordnede gudstjenester betyr bestemmelse over antall gudstjenester i soknet pr.år.

Biskopen ønsker at soknet arbeider strategisk med gudstjenestenes antall for å kunne gi best mulig tilbud til menighetene i kommunen.

Menighetsrådet kan bruke de siste års gudstjeneste statistikk for å fastsette antall gudstjenester i Kautokeino, Máze, Láhpoluoppal og Šjuošjávri.  Også friluftsgudstjenestene og gudstjenester på sommerboplasser tas med i beregningen. Gudstjenester på sommerboplasser er Kautokeinos ansvar økonomisk.

Det forutsettes at menighetsbygging og stabil gudstjenestefrekvens prioriteres. Samtidig skal antall gudstjenester i soknet beregnes med henblikk på fellesrådets ressurser og utgifter til transport og andre faktorer som gjør at utgifter påløper.

Gudstjenester på andre dager enn søn- og helligdaget forordnes ikke.  
Derfor må fellesrådet planlegge gudstjenestefrekvensen utfra helheten av kirkelige tilbud, det er f.eks konfirmasjonsgudstjenester på en lørdag, salmekvelder, gudstjenester på hverdager, åpen kirke, egne dåpsgudstjenester, frierferd til kirka, båreandakter i kirka, konserter.

**Vedtak:**  
Kautokeino menighetsråd innstiller følgende antall forordnede gudstjenester i Kautokeino sokn per år etter en fastsatt plan. Kautokeino sokn inkluderer gudstjenester 6.februar, 17.mai,  
friluftsgudstjenester, gudstjenester i kommunale helseinstitusjoner og eventuelle gudstjenester på sommerboplasser.  
  
Kautokeino kirke: 30 gudstjenester søn- og helligdager.   
Maze kirke: 8 gudstjenester søn- og helligdager  
  
Menighetsrådet åpner for at det kan avholdes gudstjenester i Suossjavri og Lahpoluoppal.  
  
Biskopens prinsipp legges til grunn: «Ingen prester skal jobbe mer enn 38 søn- og helligdager i året i henhold til gudstjenesteforordning».  
  
I tillegg til ordinære gudstjenester på søn- og helligdager må soknet ha ressurser til å kunne  
gjennomføre andre gudstjenester som bla. dåpsgudstjenester, ungdomsgudstjenester, flere  
gudstjenester i forbindelse med konfirmasjoner, julaften og lignende, gudstjenester i forbindelse  
med møter og arrangementer i kristne organisasjoner og i andre aktuelle situasjoner.  
  
Saken legges frem for menighetsmøte i 2.halvår 2025.  
Menighetsrådet ber bispedømmerådet om utsatt frist til å levere inn endelig vedtak om forordnede gudstjenester i Kautokeino sokn.